Ֆադեյ Չարչօղլյան

Ֆադեյ Աշոտի Չարչօղլյան (), հայ դիվանագետ, Քուվեյթում Հայաստանի արտակարգ և լիազոր դեսպան (2010-1016), Հունաստանում Հայաստանի արտակարգ և լիազոր դեսպան (2016)։

Կրթություն 
1990-1995 թթ. սովորել և ավարտել է Հայաստանի պետական ճարտարագիտական համալսարանը։ Տեխնիկական գիտությունների թեկնածու։

Աշխատանքային գործունեություն 
 1996 թ. - ՀՀ արտաքին գործերի նախարարության ֆունկցիոնալ խնդիրների վարչության կցորդ։
 1996-1997 թթ. - ՀՀ արտաքին գործերի նախարարության երկկողմ տնտեսական հարաբերությունների բաժնի կցորդ։
 1997-1999 թթ. - ՀՀ արտաքին գործերի նախարարության քարտուղարության կցորդ։
 1999-2002 թթ. - Եգիպտոսի Արաբական Հանրապետությունում ՀՀ դեսպանության երրորդ Քարտուղար, երկրորդ քարտուղար, ապա՝ հյուպատոս։
 2002-2003 թթ. - ՀՀ արտաքին գործերի նախարարության պետական արարողակարգի ծառայության երկրորդ քարտուղար։
 2003-2005 թթ. - ՀՀ արտաքին գործերի նախարարության պետական արարողակարգի ծառայության դիվանագիտական անձնակազմի բաժնի պետ, ծառայության ղեկավարի տեղակալի պաշտոնակատար։
 2005 թ. - Լոս Անջելեսում ՀՀ գլխավոր հյուպատոսության առաջին քարտուղար։
 2005-2010 թթ. - ՀՀ Նախագահի աշխատակազմի արարողակարգի բաժնի պետ։
 2010 թ. մարտի 29-ին ՀՀ Նախագահի հրամանագրով նշանակվել է Քուվեյթի Պետությունում Հայաստանի Հանրապետության արտակարգ և լիազոր դեսպան։
 2012 թ. փետրվարի 23-ին ՀՀ Նախագահի հրամանագրով, համատեղության կարգով, նշանակվել է Օմանի Սուլթանությունում Հայաստանի Հանրապետության արտակարգ և լիազոր դեսպան։
 2016 թվականի հունիսի 2-ին ՀՀ Նախագահի հրամանագրով ազատվել է զբաղեցրած դիվանագիտական պաշտոններից:
 2016 թվականի հունիսի 15-ի ՀՀ Նախագահի մեկ այլ հրամանագրով նշանակվել է Հունաստանի Հանրապետությունում Հայաստանի Հանրապետության արտակարգ և լիազոր դեսպան (նստավայրը` Աթենք):

Դիվանագիտական աստիճան 
Հայաստանի Հանրապետության արտակարգ դեսպանորդ և լիազոր նախարար:
Հայաստանի Հանրապետության արտակարգ և լիազոր դեսպան (2016)

Ընտանիք 
Ամուսնացած է, ունի երկու զավակ։ Ֆադեյ Չարչօղլյանը ՀԽՍՀ Մինիստրների խորհրդի նախագահ Ֆադեյ Սարգսյանի թոռն է, ՀՀ գլխավոր բժշկական գենետիկ Թամարա Սարգսյանի որդին։

Տիրապետում է ռուսերեն, արաբերեն, անգլերեն լեզուներին։

Ծանոթագրություններ 

Հայ դիվանագետներ
Դիվանագետներ այբբենական կարգով
ՀՀ արտակարգ և լիազոր դեսպաններ
Երևան քաղաքում ծնվածներ
1973 ծնունդներ
Հուլիսի 9 ծնունդներ
ՀՊՃՀ շրջանավարտներ
Տեխնիկական գիտությունների թեկնածուներ
Հայաստանի Հանրապետության արտակարգ և լիազոր դեսպանի դիվանագիտական աստիճան ունեցող անձինք
Գիտությունների թեկնածուներ